text: খুলনা মেডিকেল কলেজ বাংলাদেশের খুলনা শহরে অবস্থিত একটি চিকিৎসাবিজ্ঞান শিক্ষা প্রতিষ্ঠান। এটি খুলনা বিভাগের মধ্যে প্রথম সরকারী মেডিকেল কলেজ। ১৯৯২ সালে ৪০.২৫ একর জমির উপর এ শিক্ষা প্রতিষ্ঠানটি প্রতিষ্ঠিত হয়। বর্তমানে স্নাতক পর্যায়ে প্রায় ৯০০ ছাত্রছাত্রীর পাশাপাশি স্নাতকোত্তর পর্যায়ের প্রশিক্ষনও প্রদান করা হচ্ছে। এছাড়া এখানে চিকিৎসাবিজ্ঞানের বিভিন্ন বিষয়ে স্বল্পকালীন কোর্স ও প্রশিক্ষন চালু আছে।
  
  ইতিহাস
  
  ১৯৭৮-৭৯ সালে বাংলাদেশ সরকার দেশে উন্নত চিকিৎসা সেবা প্রদানের লক্ষ্যে খুলনা, বগুড়া, কুমিল্লা, ফরিদপুর, কুষ্টিয়া, নোয়াখালীতে মেডিকেল কলেজ স্থাপন করার পরিকল্পনা গ্রহণ করে। পরিকল্পনা অনুযায়ী ১৯৮০-৮১ সালে খুলনা, কুমিল্লা, পাবনা এবং আইপিএমজিআর (ঢাকা) - এ সেখানকার মেডিকেল কলেজগুলোর কার্যক্রম শুরু হয়। কিন্তু কিছু সমস্যার কারণে সেই মেডিকেল কলেজগুলোর কার্যক্রম স্থগিত হয়ে যায় এবং শিক্ষার্থীদের দেশে বিদ্যমান আটটি মেডিকেল কলেজে স্থানান্তর করা হয়। আবার ১৯৯১-৯২ সালে সরকার আবারও আরও মেডিকেল কলেজ স্থাপনের প্রয়োজনীয়তা অনুভব করে এবং আরও ৫টি মেডিকেল কলেজ স্থাপন করার সিদ্ধান্ত নেয়। সেজন্য উক্ত বছরে সরকার খুলনা, দিনাজপুর, বগুড়া, ফরিদপুর এবং কুমিল্লাতে প্রতিটিতে ৫০ জন ছাত্র ভর্তি করানোর মাধ্যমে আরোও ৫টি মেডিকেল কলেজ প্রতিষ্ঠা করে।
  
  বিভাগ
   শারীরস্থান
   অ্যানেস্থেসিওলজি
   রক্তদান
   পোড়া ও প্লাস্টিক সার্জারি
   কার্ডিওলজি
   হৃদযন্ত্রে অস্ত্রোপচার
   কমিউনিটি মেডিসিন
   ত্বক
   ফরেনসিক মেডিসিন
   গ্যাস্ট্রোএন্টারোলজি
   স্ত্রীরোগবিদ্যা এবং ধাত্রীবিদ্যা
   হেপাটলজি
   ঔষধ
   অণুজীববিজ্ঞান
   নিউরোলজি
   নিউরোসার্জারি
   অপথ্যালমোলজি
   ওরাল এবং ম্যাক্সিলোফেসিয়াল সার্জারি
   অস্থি চিকিৎসা
   ওটোলারিঙ্গোলজি এবং মাথা-ঘাড়
   সার্জারি
   রোগবিদ্যা
   পেডিয়াট্রিক সার্জারি
   শিশুচিকিত্সা
   ঔষধবিজ্ঞান
   মনোরোগ বিজ্ঞান
   সি রেডিওলজি
   রেডিওথেরাপি
   নিঃশ্বাসপ্রশ্বাস মেডিসিন
   সার্জারি
   সার্জিকাল অনকোলজি
   মূত্রব্যবস্থা-বিজ্ঞান
  
  বর্তমান ব্যাচ 
  কে-২৪ সাম্প্রতিক স্নাতক ব্যাচের এর সাথে কে-২৫, কে-২৬, কে-২৭ এবং কে-২৮ সেশন রয়েছে। সর্বশেষ ভর্তি হওয়ার ব্যাচ কে-২৯ যারা ২০১৯-২০ সেশনে ভর্তি হয়েছে।
  
  ব্যাচের নামকরণে কে/K এর ব্যবহার
  ৮ জুলাই,১৯৯২ সালে খুলনা মেডিকেল কলেজে প্রথম ভর্তি কার্যক্রম শুরু হয়। Khulna Medical College  দেশের প্রথম মেডিকেল কলেজ যেটি ইংরেজি বর্ণ K দিয়ে শুরু হয়। তাই ব্যাচের নামকরণের ক্ষেত্রে কলেজ প্রশাসন ইংরেজি বর্ণ K  এর সাথে মিলিয়ে প্রথম ব্যাচের নাম রাখে K-1/কে-১। এরই ধারাবাহিকতায় পরবর্তী ব্যাচ গুলোর ক্রমের পূর্বে  কে/K  যুক্ত করে ক্রমান্বয়ে নাম রাখা হয়  K-2/কে-২, K-3/কে-৩, K-4/কে-৪, K-5/কে-৫  । একই ভাবে কলেজের বিজ্ঞপ্তি গুলোতেও ব্যাচ উল্লেখের ক্ষেত্রে কে/ K এর ব্যবহার করা হয়।  সর্বশেষ ভর্তি হওয়া ব্যাচ কে-২৯/K-29। এভাবে ব্যাচের নামের পূর্বে কে/K ব্যবহার করা খুলনা মেডিকেল কলেজের ঐতিহ্যে পরিণত হয়েছে।
  
  কে.এম.সি ডে 
  ৮-জুলাই খুলনা মেডিকেল কলেজে "কেএমসি ডে" পালন করা হয়। উল্লেখ্য ১৯৯২ সালের ৮-জুলাই খুলনা মেডিকেল কলেজে প্রথম ভর্তি কার্যক্রম শুরু হয়েছিল।
  
  সংগঠন 
  বাংলাদেশ ছাত্রলীগ, খুমেক শাখা  
   খুলনা মেডিকেল কলেজ বিতর্ক ক্লাব 
  ইন্টার্নী চিকিৎসক পরিষদ
  জালালাবাদ ছাত্র কল্যাণ সমিতি, খুমেক শাখা
  সরস্বতী পূজা উদযাপন কমিটি
  
  চিত্রশালা
  
  আরও দেখুন 
   বাংলাদেশের সরকারি মেডিকেল কলেজের তালিকা।
  
  তথ্যসূত্র
  
  বহিঃসংযোগ 
   স্বাস্থ্য অধিদপ্তর।
  
  বিষয়শ্রেণী:বাংলাদেশের সরকারি মেডিকেল কলেজ
  বিষয়শ্রেণী:খুলনা জেলার কলেজ
  বিষয়শ্রেণী:খুলনা বিশ্ববিদ্যালয়ের অধিভূক্ত শিক্ষা প্রতিষ্ঠান
  বিষয়শ্রেণী:১৯৯২-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:১৯৯২-এ বাংলাদেশে প্রতিষ্ঠিত
  বিষয়শ্রেণী:খুলনা জেলার শিক্ষা প্রতিষ্ঠান
  বিষয়শ্রেণী:বাংলাদেশের হাসপাতাল
title: খুলনা মেডিকেল কলেজ